Document ID: 32005R2002

KOMISIJAS REGULA (EK) Nr. 2002/2005
(2005. gada 8. decembris),
ar kuru labo Regulu (EK) Nr. 1735/2005, Regulu (EK) Nr. 1740/2005 un Regulu (EK) Nr. 1750/2005, ar ko nosaka standarta ievešanas vērtības nolūkā noteikt ievešanas cenu atsevišķu veidu augļiem un dārzeņiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 1994. gada 21. decembra Regulu (EK) Nr. 3223/94 par sīki izstrādātiem noteikumiem ievešanas režīma piemērošanai augļiem un dārzeņiem (1), un jo īpaši tās 4. panta 1. punktu,
tā kā:
(1)
Komisijas Regulā (EK) Nr. 1735/2005 (2), Regulā (EK) Nr. 1740/2005 (3) un Regulā (EK) Nr. 1750/2005 (4) ir noteiktas standarta ievešanas vērtības atsevišķu veidu augļu un dārzeņu ievešanas cenu noteikšanai.
(2)
Veicot pārbaudi, minēto regulu pielikumā tika konstatēta kļūda. Tādēļ attiecīgās regulas ir jālabo.
(3)
Regulas (EK) Nr. 3223/94 4. panta 3. punktā ir noteikts, ka gadījumā, ja kādam noteiktas izcelsmes produktam nav spēkā standarta ievešanas vērtība, tam piemēro spēkā esošās vidējās standarta ievešanas vērtības. Tādēļ, ja labo kādu no standarta ievešanas vērtībām, saskaņā ar kuru aprēķina vidējo standarta ievešanas vērtību, tad arī šī vidējā standarta vērtība ir jāpārrēķina.
(4)
Labotās standarta ievešanas vērtības piemērošanu pieprasa ieinteresētā persona nolūkā izvairīties no zaudējumiem ar atpakaļejošu datumu,
IR PIEŅĒMUSI ŠO REGULU.
1. pants
Standarta ievešanas vērtības, ko piemēro atsevišķiem produktiem, kas minēti Regulas (EK) Nr. 1735/2005, (EK) Nr. 1740/2005 un (EK) Nr. 1750/2005 pielikumā, aizstāj ar standarta ievešanas vērtībām, kas sniegtas šīs regulas pielikumā iekļautajā tabulā.
2. pants
Pēc ieinteresētās personas lūguma muitas iestāde, kas veikusi iegrāmatošanu, uzsāk daļēju ievedmuitas atmaksu par produktiem, kuru izcelsme ir attiecīgā ārpuskopienas valsts un kuri laisti brīvā apgrozībā laikposmā, kad piemēroja labotās regulas. Atmaksāšanas pieprasījumi jāiesniedz vēlākais trešā mēneša pēdējā dienā pēc šīs regulas spēkā stāšanās dienas, pieprasījumam pievienojot deklarāciju par attiecīgo ievesto preču laišanu brīvā apgrozībā.
3. pants
Šī regula stājas spēkā 2005. gada 9. decembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 8. decembrī

Labels: 3
2
17
5